ໃນວັນທີ 10 ມັງກອນ 2018 ຜ່ານມານີ້, ຢູ່ທີ່ສະໂມສອນກອງ ພັນໃຫຍ່ 101 ກອງບັນຊາການ ທະຫານແຂວງໄຊສົມບູນ ໄດ້ ຈັດພິທີປະກາດການຈັດຕັ້ງ ພາຍໃຕ້ການເຂົ້າຮ່ວມເປັນປະ ທານຂອງ ທ່ານ ພົນໂທ ວິໄລ ຫຼ້າຄໍາຟອງ ເລຂາທິການສູນ ກາງພັກ, ຮອງລັດຖະມົນຕີກະ ຊວງປ້ອງກັນປະເທດ, ຫົວໜ້າ ກົມໃຫຍ່ການເມືອງກອງທັບ, ມີທ່ານ ປອ ພົນຕີ ທອງລອຍ ສີລິວົງ ກໍາມະການສູນກາງພັກ, ເລຂາພັກແຂວງ, ເຈົ້າແຂວງໄຊ ສົມບູນ, ມີຄະນະພັກ-ຄະນະບັນ ຊາອົງການ 5 ຫ້ອງ, ກົມກອງ ອ້ອມຂ້າງ, ພະແນກການ ແລະພະນັກງານຫຼັກແຫຼ່ງເຂົ້າຮ່ວມ.
ໃນພິທີ ພັນເອກ ພູມີ ດາລາ ເພັດ ຮອງຫົວໜ້າກົມພະນັກງານ ໄດ້ຂຶ້ນຜ່ານຂໍ້ຕົກລົງຂອງກະ ຊວງປ້ອງກັນປະເທດ ວ່າດ້ວຍ ການອະນຸຍາດໃຫ້ນາຍທະຫານ ຢູ່ກອງບັນຊາການທະຫານ ແຂວງໄຊສົມບູນພັກການເພື່ອ ກຽມຮັບບໍານານ; ຕາມກົດໝາຍ ນາຍທະຫານກອງທັບປະຊາຊົນ ລາວ ວ່າດ້ວຍອາຍຸກະສຽນຂອງ ນາຍທະຫານ ແລະ ອີງຕາມການ ຄົ້ນຄວ້າເຫັນດີເປັນເອກະພາບ ຂອງຄະນະປະຈໍາພັກກະຊວງ ປ້ອງກັນປະເທດ ໄດ້ຕົກລົງໃຫ້ ພັນເອກ ບຸນວຽງ ໄຊເສົາຢ່າ ຫົວໜ້າການເມືອງກອງບັນຊາ ການທະຫານແຂວງໄຊສົມບູນ ພັກການເພື່ອຮັບເບ້ຍບໍານານ ແລະ ຜ່ານຂໍ້ຕົກລົງ ຂອງກະ ຊວງປ້ອງກັນປະເທດ ວ່າດ້ວຍ ການແຕ່ງຕັ້ງຮັກສາການຫົວໜ້າ ການເມືອງ ກອງບັນຊາການທະ ຫານແຂວງໄຊສົມບູນ; ກະຊວງປ້ອງກັນປະເທດຕົກລົງ, ແຕ່ງຕັ້ງ ພັນໂທ ຈັນທີ ວັນລາວົງ ຫົວໜ້າ ຫ້ອງການປ້ອງກັນຊາດ-ປ້ອງ ກັນຄວາສະຫງົບແຂວງໄຊສົມ ບູນ ຂຶ້ນຮັກສາການເປັນຫົວໜ້າ ການເມືອງກອງບັນຊາການທະ ຫານແຂວງໄຊສົມບູນ.
ໂອກາດດັ່ງກ່າວ ທ່ານ ພົນໂທ ວິໄລ ຫຼ້າຄໍາຟອງ ກໍໄດ້ໃຫ້ການ ໂອ້ລົມຕໍ່ຜູ່ທີ່ໄດ້ຮັບໜ້າທີ່ໃໝ່ ເຊິ່ງ ທ່ານໄດ້ເນັ້ນໜັກໃຫ້ຜູ້ຍົກສູງ ຄວາມຮັບຜິດຊອບການເມືອງ ແລະ ພາລະບົດບາດການຊີ້ນໍາ ບັນຊາຂອງຕົນໃຫ້ມີຄວາມໜັກ ແໜ້ນເຂັ້ມແຂງ, ໂດຍສະເພາະ ແມ່ນການຈັດຕັ້ງປະຕິບັດໜ້າ ທີ່ວຽກງານໃຫ້ມີປະສິດທິພາບ ສູງ; ເອົາໃຈໃສ່ສຶກສາອົບຮົມ ວຽກງານການເມືອງ-ແນວຄິດ ໃຫ້ເຂັ້ມແຂງ; ມີຄວາມສາມັກ ຄີພາຍໃນໃຫ້ໜັກແໜ້ນ; ປັບປຸງ ແບບແຜນວິທີເຮັດວຽກລວມ ສູນປະຊາທິປະໄຕໃນໝູ່ຄະນະ ແບ່ງໃຫ້ບຸກຄົນຮັບຜິດຊອບ ເພື່ອ ເຮັດສໍາເລັດໜ້າທີ່ການເມືອງ ທີ່
ພັກ-ລັດ ກໍຄືການຈັດຕັ້ງຂັ້ນເທິງ ມອບໝາຍໃຫ້ໄດ້ເປັນຢ່າງດີ.
ຂ່າວ: ສົດ ນາມໄຕ